laion/Wikipedia-Exotic huggingface dataset:
მილიგრამი (ჯგუფი)

მილიგრამი — სერბული როკ-ჯგუფი. ჩამოყალიბდა 2009 წელს. ჯგუფს სახელი დაერქვა მისი დამაარსებლისა და მოქმედი წევრის ალექსანდრ მილიჩის გამო. ჯგუფის ბოლო ალბომი „მილიგრამ ჰიტ-ტრიპი“ გამოვიდა 2018-2019 წლებში. ჯგუფმა თავისი მესამე ალბომით „ლუდი პეტაკი“, გამართა კონცერტები, 2014 წლის 12 აპრილს მეიდან არენაზე ტუზლაში, ბოსნიასა და ჰერცეგოვინაში, ხოლო 2014 წლის 29 ნოემბერს ბელგრადში, სერბეთში. სტუდიური ალბომები: Милиграм (2009) Милиграм 2 (2012) Луди петак (2013) Magnetic (2015) სტუდიური ალბომები, სესა და მილიგრამ მიუზიკი: Ceca - Fatalna Ljubav (1995) Ceca - Emotivna Luda (1996) Ceca - Maskarada (1998) Ceca (2000) Ceca - Decenija (2001) Ceca - Gore Od Ljubavi (2004) Ceca - Idealno Loša (2006) Ceca - Ljubav Zivi (2011) Ceca - Poziv (2013) Ceca - Autogram (2016) სინგლები: Булевари (2014) Ја сто посто (2016) Погрешна ноћ (2017) Аманет (2017) Вампир (2018) Од лета до лета (2018) Марихуана (2018) Плаћам парама (2019) ჯგუფის ოფიციალური ვებ-გვერდი
ანარქოლი

ანარქოლი (ყაზახ. Анаркөл) — ტბა ყაზახეთში, აყმოლის ოლქის არშალის რაიონში. სადგურ ანარიდან 2 კმ-ით დასავლეთით სოფელ დონეცკოემდე. მისი ფართობია 5,25 კმ², მოცულობა 15,75 მლნ. მ³, საშუალო სიღრმე 3 მ. ტბის აუზი თიხოვანია. სანაპიროებზე იზრდება ლერწამი. ფრინველებიდან აღსანიშნავია ბატი, იხვი, გედი, მელოტა. წყალში ბინადრობს ლოქორია, ოქროსფერი კარჩხანა და სხვ. ანარქოლი — Wikimapia
ხველიანდრო

ხველიანდრო — სოფელი საქართველოში, ახმეტის მუნიციპალიტეტში (ზემო ხოდაშნისს თემი). 2014 წლის აღწერის მონაცემებით სოფელში ცხოვრობს 2 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი, 2016.
ჟაყანქოლი

ჟაყანქოლი (ყაზახ. Жақанкөл) — ტბა ყაზახეთში, აყმოლის ოლქის არშალის რაიონში, მდინარე იშიმის აუზში. რკინიგზის სადგურ სარიობადან 5 კმ-ით სამხრეთ-დასავლეთით. დიდი სარიობის ტბის ჩრდილოეთით, ზღვის დონიდან 382 მ-ზე. ტბის ფართობია 1,2 კმ², სიგრძე 1,5 კმ, სიგანე 1,2 კმ; სანაპირო ხაზის სიგრძე 4 კმ. სანაპირო სწორია. იყინება ნოემბერში, ხოლო აპრილისთვის ლღვება. დაფარულია ლერწმითა და ლაქაშის გროვებით. წყალი მტკნარია. იყენებენ მეცხოველეობაში. ჟაყანქოლი — geoview.info
ალექსანდრე კარელინი

ალექსანდრე ალექსანდრეს ძე კარელინი (რუს. Алекса́ндр Алекса́ндрович Каре́лин; დ. 19 სექტემბერი, 1967, ნოვოსიბირსკი) — საბჭოთა და რუსი სპორტსმენი, ბერძნულ-რომაული სტილის მოჭიდავე, სახელმწიფო და პოლიტიკური მოღვაწე, ხუთი მოწვევის სახელმწიფო დუმის წევრი. საბჭოთა კავშირის სპორტის დამსახურებული ოსტატი (1988), რუსეთის ფედერაციის გმირი (1997). ოლიმპიური თამაშების სამგზის გამარჯვებული (1988, 1992, 1996) 130 კგ წონით კატეგორიაში, ცხრაგზის მსოფლიო (1989—1991, 1993—1995, 1997—1999) და თორმეტგზის ევროპის ჩემპიონი (1987—1991, 1993—1996, 1998—2000), 2000 წლის ოლიმპიური თამაშების ვერცხლის პრიზიორი, დსთ, სსრკ და რუსეთის 13 გზის ჩემპიონი (1988—2000). ივანე პოდუბნის სახელობის ტურნირის ექვსგზის გამარჯვებული. ოთხი „ოქროს ქამრის“ მფლობელი (1989, 1990, 1992, 1994) როგორც პლანეტის საუკეთესო მოჭიდავე. დასახელდა წლის მსოფლიოს საუკეთესო სპორტსმენად და ორჯერ რუსეთის საუკეთესო სპორტსმენად. მთლიანი სპორტული კარიერის განმავლობაში მოგებული აქვს 887 ორთაბრძოლა და წაგებული აქვს მხოლოდ ორი. მიჩნეულია ბერძნულ-რომაული სტილის საუკეთესო მოჭიდავედ. კარელინი დასახელდა XX საუკუნის 25 საუკეთესო სპორტსმენთა შორის. იგი შეყვანილია გინესის მსოფლიო რეკორდების წიგნში, როგორც სპორტსმენი, რომელსაც 13 წლის განმავლობაში არც ერთი ორთაბრძოლა არ წაუგია. Самин Д. К. Самые знаменитые спортсмены России. — Москва: «Вече» — 2001. — С. 475. — 512 с. Малов В. И. 100 великих олимпийских чемпионов. — Москва: «Вече» — 2006. — С. 408. — 480 с. შეგიძლიათ იხილოთ მედიაფაილები თემაზე „ალექსანდრე კარელინი“ ვიკისაწყობში. ოფიციალური საიტი ალექსანდრე კარელინის ბიოგრაფია ალექსანდრე კარელინი — Warheroes.ru ალექსანდრე კარელინი — Sports-reference.com (ინგლისური) ↑ Aleksandr Karelin, Wrestler, Law-maker and More. Voice of Russia (25 მარტი, 2009). ↑ Plaschke, Bill (24 ივლისი, 1996). „Forget the Russian Bear: Meet Russian King Kong“. Los Angeles Times. შეამოწმეთ თარიღის პარამეტრი |date=-ში (დახმარება) ↑ 3.0 3.1 Карелин Александр Александрович დაარქივებული 2019-03-31 საიტზე Wayback Machine. . Russian Wrestling Federation ↑ "Alexander Karelin" in The World's Five Greatest Athletes No One Knows დაარქივებული 2016-12-29 საიტზე Wayback Machine. . drjudd.ne ↑ In 1987 he lost to Igor Rostorotsky (1–0) and to Rulon Gardner in 2000 (1–0) ↑ Greco-Roman wrestling. Encyclopædia Britannica Online. ↑ „Karelin loses first-ever international match“. Summer Olympics 2000. Static.espn.go.com. 27 სექტემბერი, 2000. დაარქივებულია ორიგინალიდან — 22 თებერვალი, 2008. შეამოწმეთ თარიღის პარამეტრი |date= და |archivedate=-ში (დახმარება)
აკაკი გოგია

აკაკი გოგია (გერმ. Akaki Gogia; დ. 18 იანვარი 1992, რუსთავი, საქართველო) — ქართული წარმოშობის გერმანელი ფეხბურთელი, თამაშობს გერმანიის მეორე ბუნდესლიგის საფეხბურთო კლუბ „უნიონ ბერლინში“. ახალგაზრდული კარიერა დაიწყო 2001 წელს, ხოლო პროფესიონალური — 2009 წელს კლუბ ვოლფსბურგ II-ში. მისი ზედმეტსახელია „ენდი“. 9 წლამდე იგი ოჯახთან ერთად რუსთავში, საქართველოში ცხოვრობდა, შემდეგ მისი ოჯახი ჰალეში გადავიდა, მოგვიანებით კი ჰანოვერში, ბოლოს კი აუგსბურგში. ამან განაპირობა მისი კლუბის გამოცვლა. საქსონია-ანჰალტის თასი: 2014-15 აკაკი გოგია — Soccerway აკაკი გოგია – უეფას ჩანაწერი (ინგლისური) აკაკი გოგია — Soccerbase აკაკი გოგია fc-union-berlin.de-ზე ↑ EFL: Retained list: 2015/16 (PDF). English Football League. დაარქივებულია ორიგინალიდან — 26 ივნისი, 2016. ციტირების თარიღი: 26 June 2016. ↑ Stefan Krause und Buttje Rosenfeld,. Zwölf Bundesliga-Spiele: St. Pauli holt Straßenfußballer "Andy" Gogia. დაარქივებულია ორიგინალიდან — 10 ივლისი 2015. ციტირების თარიღი: 16 May 2015
Azad Azərbaycan

აზად აზერბაიჯან ტვ (აზერ. Azad Azərbaycan TV) — აზერბაიჯანის კერძო სამაუწყებლო არხი. მაუწყებლობა დაიწყო 2000 წლის 25 დეკემბერს. არხზე თავდაპირველად გადაიცემოდა ფილმები და მუსიკალური ვიდეობი. მოგვიანებით დაემატა საინფორმაციო გადაცემები და ტელეშოუები. ბოლო წლებში ერთ-ერთი ყველაზე პოპულარული არხია აზერბაიჯანში. შეგიძლიათ იხილოთ მედიაფაილები თემაზე „Azad Azərbaycan“ ვიკისაწყობში. ოფიციალური საიტი ↑ Country profile: Azerbaijan. BBC (26 ნოემბერი ნ, 2009). ციტირების თარიღი: 2009-05-26.
Qütb TV

Qütb TV — აზერბაიჯანული რეგიონული ტელეკომპანია რომელიც მაუწყებლობდა 1995-2015 წლებში, ამ ტელევიზიის გამგრძელებლად ითვლება Günəş TV რომელიც 2015 წელს შეიქმნა. ტელევიზია გაუქმდა 2015 წლის 31 მარტს. რადიო-ტელე კომპანია დაარსდა 1995 წელს, მისი სამაუწყებლო ზონა იყო ჩრდილოეთ აზერბაიჯანი, ამ რეგიონში არხი 27-ე იყო ტელევიზორებში. ტელევიზია დაფუძნა მაჰირ ორუჯოვმა. ყოველკვირეულ გადაცემების მოცულობა ჯამში 126 საათი იყო. მაუწყებლობის 25% შედგებოდა აზერბაიჯანული გადაცემებისა და რეკლამებისაგან, ხოლო 52% უცხოურისაგან, 23% კი პერსონალური იყო. 2015 წელს არხი გაუქმდა და მის მაგივრად გაეშვა Günəş TV. ოფიციალური ფეისბუქ გვერდი
მუღანის სოციალისტური რესპუბლიკა

მუღანის სოციალისტური რესპუბლიკა — მცირე დროით არსებული პრო-ბოლშევიკური სოციალისტური რესპუბლიკა თანამედროვე აზერბაიჯანის სამხრეთ ნაწილში. დედაქალაქი — ლენქორანი. რესპუბლიკა ჩამოყალიბდა იმ ადამიანთა ჯგუფის მიერ ვინც იყო აზერბაიჯანის დემოკრატიული რესპუბლიკის მთავრობის მოწინააღმდეგე. აზერბაიჯანის დემოკრატიული რესპუბლიკა Дарабади П. Военные проблемы политической истории Азербайджана начала XX века. — Баку: Элм, 1991. — С. 123—124. Дарабади П. Военно-политическая история Азербайджана (1917 — 1920 годы). — Баку: Изд. дом «Кавказ», 2013. Ермоленко Т. Ф., Морозова О. М. Погоны и буденовки: Гражданская война глазами белых офицеров и красноармейцев. — М.: РГНФ, 2013. — 356 с. Кадишев А. Б. Интервенция и гражданская война в Закавказье. — М.: Воениздат, 1960.
ისლამი რუსეთში

ისლამი — მეორე ყველაზე ფართოდ გავრცელებული რელიგია რუსეთში. აშშ-ის სახელმწიფო დეპარტამენტის მონაცემებით, მუსლიმების საერთო რაოდენობა 14 220 000-ს ანუ მთელი მოსახლეობის 10%-ს შეადგენს. თუმცა, რუსეთის ორ ფედერალურ სუბიექტში (ჩეჩნეთი და ინგუშეთი), სადაც მუსლიმები უმრავლესობას წარმოადგენენ, არსებული სოციალური არეულობის გამო შეუძლებელია მუსლიმთა ზუსტი რაოდენობის დადგენა და შესაბამისად მონაცემები შესაძლოა განსხვავებული იყოს. მუსლიმთა შორის 6 700 000, ანუ მთელი მოსახლეობის 4,6% არ მიეკუთვნება არცერთ ისლამურ სკოლას ან მის განხრას. კანონითა და რუსეთის პოლიტიკური ლიდერების მიერ ისლამი აღიარებულია ერთ-ერთ ტრადიციულ რელიგიად და ითვლება რუსეთის ისტორიული მემკვიდრეობის განუყოფელ ნაწილად. მეშვიდე საუკუნეში, მუსლიმთა მიერ ირანის დაპყრობის შემდეგ, ამ რელიგიამ დაიწყო გავრცელება კავკასიაში, რომელიც მოგვიანებით რუსეთის ნაწილი გახდა. პირველი კავკასიელი მუსლიმები დაღესტანში მცხოვრები ერები გახდნენ. საბჭოთა პერიოდში, ათეიზმის მიუხედავად, მუსლიმთა გარკვეულ რაოდენობას ჰქონდა უფლება მოელოცა მექა. მუსლიმ რუსთა უმრავლესობა სუნიტია, 10%-ს ანუ 2 მილიონზე მეტს შეადგენენ შიიტები. მუსლიმთა ძირითადი დასახლების არეალია ჩეჩნეთი და დაღესტანი. ისლამი საბჭოთა კავშირში ისლამი თათრეთში რუსეთის მეჩეთების ჩამონათვალი რელიგია რუსეთში ↑ Arctic mosque stays open but Muslim numbers shrink (15 April 2007). ↑ RUSSIA 2017 INTERNATIONAL RELIGIOUS FREEDOM REPORT. ↑ Bell, I (2002). Eastern Europe, Russia and Central Asia. ISBN 978-1-85743-137-7. ციტირების თარიღი: 2007-12-27.  ↑ Shireen Tahmasseb Hunter, Jeffrey L. Thomas, Alexander Melikishvili, "Islam in Russia", M.E. Sharpe, Apr 1, 2004, ISBN 0-7656-1282-8
არტურ ფაირუზოვი

არტურ ალბერტის ძე ფაირუზოვი (რუს. Артур Альбертович Файрузов; დ. 29 იანვარი, 1994) — რუსი ფეხბურთელი, ბოლოს თამაშობდა „აკადემია ტოლიატში“. მისი დებიუტი შედგა რუსეთის მეორე დივიზიონში „აკადემია ტოლიატის“ რიგებში „ვოლგა ულიანოვსკის“ წინააღმდეგ, 2012 წლის 24 მაისს. არტურ ფაირუზოვი — რუსეთის ფეხბურთის კავშირი
აპოსტროფი

აპოსტროფი (ფრანგ. apostrophe < ძვ. ბერძნ. ἀπόστροφος — „უკუმიქცეული“; ინგლ. apostrophe) — მძიმის მსგავსი სტრიქონზედა გრაფიკული ნიშანი (’ ან '). ფართოდ გამოიყენება ფონეტიკურ ტრანსკრიფციაში თანხმოვანთა სილბოსა და რედუცირებული ხმოვნის აღსანიშნავად. უკანასკნელი მნიშვნელობით დამკვიდრებულია აგრეთვე ზოგიერთი ენის ორთოგრაფიულ სისტემაში, მაგალითად ფრანგულ ენაში (l' homme<le homme). ქართული საბჭოთა ენციკლოპედია, ტ. 1, თბ., 1975. — გვ. 516. Graphemica (')
ვიქტორ ბოგარატოვი

ვიქტორ მიხეილის ძე ბოგარატოვი (რუს. Виктор Михайлович Богаратов; დ. 11 იანვარი, 1990) — რუსი ფეხბურთელი, ბოლოს თამაშობდა „ოქტან პერმში“. მისი დებიუტი შედგა რუსეთის მეორე დივიზიონში „ოკტან პერმის“ რიგებში „ნეფტეხმიკ ნიჟნეკამსკის“ წინააღმდეგ, 2011 წლის 4 აგვისტოს. ვიქტორ ბოგარატოვი დაარქივებული 2013-10-19 საიტზე Wayback Machine. — რუსეთის ფეხბურთის კავშირი
საქართველოს დემოკრატიული რესპუბლიკის ჯილდოები

საქართველოს დემოკრატიული რესბუბლიკის ჯილდოები — საქართველოს დემოკრატიული რესპუბლიკის ხელისუფლებას არ დაუწესებია საკუთარი სახელმწიფო ჯილდოები. ამიტომ, მათ როლს ასრულებდა რუსეთის საიმპერიო სამხედრო ჯილდო: წმინდა გიორგის ორდენთან არსებული წარჩინების ნიშანი — წმინდა გიორგის ჯვარი (არსებობდა I, II, III და IV ხარისხისა), რომელთა გარკვეული მარაგი შემორჩენილი იყო სამხედრო საწყობებში. რუსეთის იმპერიის არსებობის ხანაში ხსენებული ჯვარი წარმოადგენდა მხოლოდ ჯარისკაცთათვის განკუთვნილ ჯილდოს. რუსეთის დროებითი მთავრობის გადაწყვეტილებით, ამ ჯილდოს კავალერი შეიძლებოდა გამხდარიყო ოფიცერიც, ოღონდ, თუ ის მამაცობას უშუალოდ ბრძოლის ველზე გამოავლენდა. ამ ჯილდოს ასევე გასცემდა ჯერ ამიერკავკასიის კომისარიატი და ამიერკავკასიის ფედერაციული რესპუბლიკის მთავრობა, ხოლო შემდეგ — საქართველოს დემოკრატიული რესპუბლიკის სამხედრო სამინისტრო. ამ წარჩინების ნიშნით ჯილდოვდებოდნენ კონკრეტულ სამხედრო ოპერაციებში თავგამოჩენილი სამხედრო პირები. 1918 ჩოლოქთან მომხდარ ბრძოლაში ქართულმა ლაშქარმა დაამარცხა ოსმალეთის რჩეული გალიპოლის დივიზია. ბრძოლაში თავი ისახელეს ვალოდია გოგუაძის ხელმძღვანელობით მოქმედი ჯავშნოსანი მატარებლის რაზმელებმა, ძმებმა ალექსანდრე და პორფილე გორგოშიძეებმა, რისთვისაც ისინი წმინდა გიორგის ჯვრებით დაჯილდოვდნენ. შავი ზღვის აღმოსავლეთ სანაპიროზე იმავე წელს მიმდინარე ანტიბოლშევიკურ ბრძოლებში აქტიური მონაწილეობისათვის წმინდა გიორგის ჯვრით დაჯილდოვდა საქართველოს დემოკრატიული რესპუბლიკის პირველი სამხედრო ხომალდის „პატარა კახის“ კაპიტანი გ. ღოღობერიძე. წმინდა გიორგის ჯვრით მასობრივად დაჯილდოვდნენ საქართველოს დემოკრატიული რესპუბლიკის დაცვისათვის 1918-1919 წლების ბრძოლებში თავგამოჩენილი მეომრები, რომელთა სიებიც შემონახულია. საქართველოს სამხედრო სამინისტროს მიერ წმინდა გიორგის ჯვრით დაჯილდოებულ სამხედრო მოსამსახურეთა საერთო რაოდენობა 802-ს შეადგენს. მათგან I ხარისხის ჯვრით დაჯილდოვდა — 12, II ხარისხის ჯვრით — 30, III ხარისხის ჯვრით — 84, ხოლო IV ხარისხის ჯვრით — 676 მეომარი. საქართველოს დემოკრატიული რესპუბლიკის პერიოდში არსებობდა ასევე მეორე სამხედრო ჯილდო — წმინდა თამარ მეფის ორდენი, რომელიც ერთჯერადად გაიცა. ეს წარჩინების ნიშანი მანამდე წარმოადგენდა გერმანიისა და მისი მოკავშირე ქვეყნების შეიარაღებული ძალების მხარდამხარ მებრძოლი ქართული ლეგიონის სამხედრო ჯილდოს, რომელსაც 1916-1918 წლებში გასცემდა საქართველოს დამოუკიდებლობის კომიტეტი. ამ ორდენებით 1918 წლის 13 დეკემბერს დააჯილდოეს იმხანად საქართველოში მყოფი გერმანელი ოფიცრები და ჯარისკაცები, რომლებსაც დამსახურება ჰქონდათ ქართული სახელმწიფოს წინაშე. საქართველოს დემოკრატიული რესპუბლიკის დამფუძნებელი კრების მიერ 1921 წლის 21 თებერვალს მიღებული „საქართველოს კონსტიტუციის“ III თავში — „მოქალაქის უფლებანი“ – ნათქვამი იყო: ამ მუხლით ნათელი ხდება, რომ საქართველოს დემოკრატიული რესპუბლიკის ხელისუფლება ცდილობდა, მიებაძა შვეიცარიის კონფედერაციისათვის, სადაც ასევე არ არსებობს სახელმწიფო ჯილდო. ჯავახიშვილი ნ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 547.
ქიში-სარიობა

ქიში-სარიობა (ყაზახ. Кіші Сарыоба — „პატარა სარიობა“) — მლაშე ტბა ყაზახეთში, აყმოლის ოლქის არშალის რაიონში, მდინარე იშიმის აუზში, სოფელ სარიობის სამხრეთ-აღმოსავლეთით, ზღვის დონიდან 400 მეტრზე. სარკის ფართობი 5,2 კმ²-ია, სიგრძე — 3,4 კმ, სიგანე — 2 კმ. სანაპირო ზოლის სიგრძე — 8,6 კმ. საშუალო სიღრმე — 2 მ. გაზაფხულობით ქიში-სარიობაში ჩაედინება პატარა მდინარე. სანაპირო ჰორიზონტალურია, სიმაღლით 2–3 მ. აკვატორია ღიაა, ნაპირიდან 100–150 მ-ის მოშორებით ვხვდებით წყალქვეშა მცენარეულობას. გაზაფხულზე, ზომიერ წლებში წყლის დონე 0,4–0,5 მ-ით იზრდება, ხოლო თბილ წლებში — 1,0–1,2 მ-ით. ყინულის სისქე 0,7–0,8 მ-ს შეადგენს, ზამთარში — 1 მ-მდე. მაღალია წყლის მინერალიზაცია. სარიობის ტბები
ყიზილქოლი (აყმოლის ოლქის ტბა)

ყიზილქოლი (ყაზახ. Қызылкөл — „წითელი ტბა“) — ტბა ყაზახეთში, აყმოლის ოლქის არშალის რაიონში, ქიში-სარიობის აუზში, სოფელ ინთიმაყიდან 2 კმ-ით ჩრდილო-აღმოსავლეთით, ზღვის დონიდან 310 მ სიმაღლეზე. ტბის ფართობია 4 კმ², სიგრძე 3,9 კმ, სიგანე 1,7 კმ, სანაპირო ხაზის სიგრძე 9,6 კმ. სანაპირო ზოლი უმთავრესად ბრტყელი და ღიაა. დასავლეთ და სამხრეთ სანაპიროზე იზრდება ლერწამი. იყინება ნოემბრის მეორე და ლღვება აპრილი პირველ დეკადაში. მიმდებარე ტერიტორიები გამოიყენება საძოვრებად და სათიბად. ↑ Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5
ულქენ-სარიობა

ულქენ-სარიობა (ყაზახ. Үлкен Сарыоба — „დიდი სარიობა“) — ტბა ყაზახეთში, აყმოლის ოლქის არშალის რაიონში, მდინარე იშიმის აუზში, სოფელ სარიობადან 5 კმ-ით დასავლეთით. ტბის ფართობია 15,17 კმ², სიგრძე 6,2 კმ, სიგანე 3,6 კმ. საშუალო სიღრმე შეადგენს 2,1 მ-ს. XX საუკუნის შუა წლებში შეუერთდა ქიში-სარიობას. გაზაფხულობით რამდენიმე მცირე მდინარე ჩადის ტბაში. წყალი სუფთაა, წყალქვეშა მცენარეულობა ნაპირიდან 50–100 მ-ის მოშორებით გვხვდება. გაზაფხულზე წყლის დონე იზრდება, ნორმალურ წლებში 0,4–0,5 მ-ით იწევს ზევით, ხოლო უხვნალექიან წლებში — 1,0–1,2 მ-ით. იყინება, ყინულის საფარი 0,7–0,8 მ-ს აღწევს, მკაცრ ზამთარში — 1 მ-ს. მაღალია წყლის მინერალიზაცია. არ გამოიყენება სასმელად. ↑ «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, IX том
ალექსანდრ მილიჩი

ალექსანდრ მილიჩ მილი (დ. 29 იანვარი, 1969) — სერბი კომპოზიტორი და პროდიუსერი. ჯგუფ „მილიგრამის“ დამაარსებელი. დაიბადა 1969 წლის 29 იანვარს, ქალაქ ოსიეკში. კარიერა დაიწყო 1996 წელს როდესაც ჩაწერა ალბომი სვეტლანა რაჟტანოვიჩი. იგი არის კომპოზიტორი ფილმისა „ნოჟი“. 2009 წელს დააარსა ჯგუფი „მილიგრამი“, რომელსაც ეს სახელი მის პატივსაცემად დაარქვეს. https://www.pulsonline.rs/pitajte-poznate/ucim-svoju-decu-da-prave-hitove/phn1nzz http://www.miligrammusic.rs
სოფია ჰოლშანსკა

სოფია ჰოლშანსკი (პოლ. Zofia Holszańska; დ. 1405 — გ. 21 სექტემბერი, 1461) — ჰოლშანსკთა დინასტიის წარმომადგენელი. ბელარუსი პრინცესა. პოლონეთის დედოფალი და ლიტვის დიდი მთავარი 1422-34 წლებში როგორც ვლადისლავ II-ის მეოთხე და უკანასკნელი მეუღლე. პოლონეთის ორი მეფის: ვლადისლავ III-ისა და კაზიმირ IV-ის დედა. სოფია დაიბადა 1405 წელს ბელორუსიაში. იგი იყო ადგილობრივი დიდგვაროვნის, ანდრეი ჰოლშანსკისა და მისი ცოლის, ალექსანდრა დრუცკას ასული. მათი სოციალური მდგომარეობიდან გამომდინარე, სოფია შეგვიძლია ბელორუსიის პრინცესად მივიჩნიოთ. აქედან გამომდინარე, ცხადია იგი სასურველი საცოლე იყო მთელს აღმოსავლეთ ევროპაში. სოფიას ბიძაშვილმა, რომელსაც დიდი გავლენა ჰქონდა პოლონეთის სამეფო კარზე, მოახერხა და იგი პოლონეთის მეფე ვლადისლავ II-ზე დანიშნა. წესით ეს მას უნდა გახარებოდა, თუმცა ამის გამო იგი კვირების მანძილზე ტიროდა და ღრმა დეპრესიაში ჩავარდა. საქმე იმაში იყო, რომ ვლადისლავი უკვე სამჯერ დაქვრივებული, უშვილო და 61 წლის კაცი იყო, სოფია კი 17 წლის მშვენიერი და გონიერი გოგონა გავლენიანი ოჯახიდან, რომელსაც თავისუფლად შეეძლო მეფისთვის მემკვიდრის გაჩენა. 1422 წლის თებერვალში (ზუსტი თარიღი უცნობია). აღსანიშნავია, რომ მეორე ცოლისგან ვლადისლავს ერთი ქალიშვილი ჰყავდა, რომელიც ამ დროისათვის ტახტის მემკვიდრედ მოიაზრებოდა, თუმცა სოფიამ მეფეს სამი ვაჟი გაუჩინა: ვლადისლავ III (1424-1444), პოლონეთის, ლიტვის, უნგრეთისა და ხორვატიის მეფე, გარდაიცვალა დაუქორწინებელი და უშვილო; კაზიმირი (1426-1427), გარდაიცვალა მცირეწლოვანი; კაზიმირ IV (1427-1492), პოლონეთისა და ლიტვის მეფე ძმის გარდაცვალების შემდეგ, უნგრეთისა და ხორვატიის ტახტი კი თავის ვაჟ ვლადისლავ II-ს დაუთმო. ცოლად შეირთო ელიზაბეთ ავსტრიელი, რომელთანაც შეეძინა ხუთი ვაჟი, აქედან სამი პოლონეთის მეფე გახდა; აღსანიშნავია, რომ ვლადისლავ II-ის ასული, პრინცესა ჰედვიგია 1431 წელს, 23 წლის ასაკში გარდაიცვალა. საზოგადოდ ითვლება, რომ იგი დედოფალ სოფიას ბრძანებით მოაწამვლინეს. 1424 წლის 12 თებერვალს, კრაკოვის საკათედრო ტაძარში შედგა სოფიას პოლონეთის დედოფლად კორონაცია. აქვე უნდა აღინიშნოს, რომ პოლონური არისტოკრატია ვლადისლავისა და სოფიას ვაჟების უფლებას ტახტზე არ აღიარებდა. ისტორიკოსთა აზრით, სწორედ ამან აიძულა დედოფალი ჰედვიგია მოეწამლა. 1434 წელს მეფე ვლადისლავი გარდაიცვალა, რის გამოც ტახტზე მათი ვაჟი ვლადისლავ III ავიდა. დედა-დედოფალი სოფია დიდად უწყობდა ხელს ბიბლიის პოლონურად თარგმნას. 1444 წელს მივი ვაჟი ვლადისლავი გარდაიცვალა, რის გამოც ტახტზე მისი მეორე ვაჟი კაზიმირ IV ავიდა, რადგან თავად ვლადისლავს ცოლ-შვილი არ ჰყოლია. სოფია ჰოლშანსკა გარდაიცვალა 1461 წლის 21 სექტემბერს კრაკოვში, დაკრძალეს ვაველის კათედრალში, ვლადისლავ II-ის გვერდით. Tęgowski, Jan (1999). Pierwsze pokolenia Giedyminowiczow. Poznań-Wrocław: Wydawn. Historyczne. ISBN 83-913563-1-0. Wdowiszewski, Zygmunt (1968). Genealogia Jagiellonów. Warszawa: Pax. OCLC 21868459.
ადამიანი ობობა (2002 წლის ფილმი)

ადამიანი ობობა (ინგლ. Spider-Man) — 2002 წლის ამერიკული სუპერგმირული ფილმი, რომლის რეჟისორია სემ რეიმი და დაფუძნებულია Marvel Comics-ის ამავე სახელწოდების პერსონაჟზე. ის არის პირველი ფილმი ადამიანი ობობას ტრილოგიიდან. მასში მთავარს გმირ პიტერ პარკერს განასახიერებს ტობი მაგუაირი, ნიუ-იორკში მცხოვრები კოლეჯის სტუდენტი, რომელიც შეიძენს ობობის მსგავს სუპერძალას, მას შემდეგ რაც უკბენს გენეტიკურად სახეცვლილი ობობა. ფილმში აგრეთვე მონაწილეობენ უილემ დეფო, კირსტენ დანსტი, ჯეიმზ ფრანკო, კლიფ რობერტსონი და როზმარი ჰარისი. 25 წლიანი გაჭიანურების შემდეგ, 1999 წელს, Sony Pictures Entertainment-მა MGM-ისგან გამოისყიდა ფილმის წარმოების ყველა უფლება. Sony-მ სცენარისტად დაიქირავა დევიდ კეპი. რეჟისორად მოიაზრებდონენ როლანდ ემერიხი, ენგ ლი, კრის კოლამბუსი, იან დე ბონტი, ნაიტ შიამალანი, ტონი სკოტი და დეივიდ ფინჩერი. თუმცა სტუდიამ რეჟისორად აიყვანა სემ რეიმი 2000 წელს. კეპის სცენარი გადაწერილი იქნა სკოტ როზენბერგის და ელვინ სარჯენტის მიერ. გადაღებები მიმდინარეობდა ლოს-ანჯელსესსა და ნიუ-იორკში 2001 წლის 8 იანვრიდან ივნისამდე. ვიზუალური ეფექტების შექმნა ითავა Sony Pictures Imageworks-მა. პრემიერა გაიმართა 2002 წლის 29 აპრილს. ფილმა მიიღო დადებითი შეფასებები კინოკრიტიკოსებისგან, რომლებმაც შეაქეს რომანტიკული მომენტები, ვიზუალური ეფექტები, რეჟისურა და დენი ელფმანის მუსიკა. ფილმმა წარმატებას მიაღწია კომერციულადაც: „ადამინი ობობა“ იქცა პირველ ფილმად, რომლის შემოსავალმა პირველ კვირაში 100 მილიონ აშშ დოლარს გადააჭარბა, ხოლო საერთო ჯამში შემოსავალმა 821 მილიონ დოლარს მიარწია და იქცა 2002 წლის მესამე ყველაზე შემოსავლიან ფილმად. მას მოყვა გაგრძელებები: „ადამინი ობობა 2 2004 წელს და „ადამიანი ობობა 3“ 2007 წელს. შეგიძლიათ იხილოთ მედიაფაილები თემაზე „ადამიანი ობობა“ ვიკისაწყობში. ოფიციალური საიტი „ადამიანი ობობა“ — კინოფილმების ინტერნეტ-მონაცემთა ბაზა (ინგლისური) „ადამიანი ობობა“ — Box Office Mojo-ზე „ადამიანი ობობა“ — TCM-ის მონაცემთა ბაზაში „ადამიანი ობობა“ — Rotten Tomatoes „ადამიანი ობობა“ — Allmovie-ზე „ადამიანი ობობას“ ტრეილერი YouTube-ზე ↑ Spider-Man. American Film Institute. ციტირების თარიღი: 8 თებერვალი, 2019. ↑ 2.0 2.1 Spider-Man. ციტირების თარიღი: 8 თებერვალი, 2019. ↑ SPIDER-MAN (12A). British Board of Film Classification (15 აპრილი, 2002). დაარქივებულია ორიგინალიდან — 2018-04-22. ციტირების თარიღი: 16 თებერვალი, 2016. ↑ 4.0 4.1 Spider-Man (2002). Box Office Mojo. ციტირების თარიღი: 2009-02-05. ↑ About. Sony Pictures Entertainment Inc.. ციტირების თარიღი: 8 თებერვალი, 2019. ↑ Ian Mohr (1 მაისი, 2007). „'Spider-Man 3' sets records“. Variety. ციტირების თარიღი: May 2, 2007. შეამოწმეთ თარიღის პარამეტრი |date=-ში (დახმარება)
ფრიდრიხ ნაუმანის ფონდი

ფრიდრიხ ნაუმანის ფონდი თავისუფლებისთვის (გერმ. Friedrich-Naumann-Stiftung für die Freiheit, FNF) — გერმანული პოლიტიკური ფონდი, რომლის მიზანი მსოფლიოში ლიბერალიზმის მხარდაჭერა და ხელშეწყობაა. ფონდი 1958 წელს დააარსა გერმანიის პირველმა პრეზიდენტმა, თეოდორ ჰოისმა. ფონდის მთავარი ფასეულობებია ინდივიდუალური თავისუფლება და ლიბერალიზმი. ფონდის მჭიდროდ დაკავშირებულია გერმანიის თავისუფალ დემოკრატიულ პარტიასთან და ევროპის ლიბერალ-დემოკრატიულ ალიანსთან. ფონდი ატარებს გერმანელი პოლიტიკისოსი, ჟურნალისტისა და თეოლოგის ფრიდრიხ ნაუმანის სახელს. XX საუკუნის დასაწყისში ნაუმანი იყო წამყვანი გერმანელი ლიბერალი მოაზროვნე და პოლიტიკოსი, რომელიც განსაკუთრებულ ყურადღებას უთმობდა სამოქალაქო განათლების აუცილებლობას. ფონდი ოპერირებს სხვადასხვა ქვეყანაში, მათ შორის ევროპაში, აზიაში, აფრიკასა და ამერიკაში. საქართველოში, სომხეთსა და აზერბაიჯანში მოქმედებს ფონდის სამხრეთ კავკასიის ოფისი. სამხრეთ კავკასიაში ფონდი 1996 წლიდან მოქმედებს. საქართველოში ფონდი თანამშრომლობს როგორც პოლიტიკურ (რესპუბლიკური პარტია და თავისუფალი დემოკრატები), ასევე არასამთავრობო ორგანიზაციებთან (ახალი ეკონომიკური სკოლა და ევროპულ-ქართული ინსტიტუტი). ლიბერალიზმი თავისუფლების ბარომეტრი ლიბერალური დემოკრატია კონრად ადენაუერის ფონდი (CDU) ჰაინრიხ ბიოლის ფონდი (Grüne) ფრიდრიხ ებერტის ფონდი (SPD) როზა ლუქსემბურგის ფონდი (Die Linke). ჰანს ზეიდელის ფონდი (CSU) ევროპის ლიბერალური ფორუმი (ELF) Homepage of the Friedrich Naumann Foundation (Engl) Instituto Friedrich Naumann para a Liberdade - Brasil დაარქივებული 2009-07-16 საიტზე Wayback Machine. Friedrich Naumann Foundation for Liberty, Jerusalem Office (Engl, Hebrew, Arabic) დაარქივებული 2019-03-23 საიტზე Wayback Machine. ↑ https://www.freiheit.org/sites/default/files/2020-10/fnf_jahresbericht_2019_web_final.pdf ↑ https://www.unesco.de/ueber-uns/ueber-die-duk/wer-wir-sind/mitgliederversammlung ↑ https://www.forum-menschenrechte.de/ueber-uns/mitglieder/friedrich-naumann-stiftung/ ↑ 4.0 4.1 4.2 ფონდის შესახებ
MTV-ის მუსიკალური ვიდეოების დაჯილდოება

MTV-ის მუსიკალური ვიდეოების დაჯილდოება (ინგლ. MTV Video Music Awards) — MTV-ს მიერ 1984 წელს დაარსებული წლის საუკეთესო მუსიკალური ვიდეოების დაჯილდოება. თავდაპირველად, იგი გრემის დაჯილდოების ერთგვარ ალტერტერნატივად შერაცხეს, მაგრამ დღეს MTV-ს მუსიკალური ვიდეოების დაჯილდოება პოპ კულტურის ერთ-ერთი ყველაზე დამსახურებული მუსიკალური დაჯილდოების ცერემონიალია. ჯილდოები გადაიცემა ყოველწლიურად და მისი ყურება MTV-ს პირდაპირ ეთერში შეიძლება. წარსულში, ცერემონიალი ტარდებოდა ნიუ-იორკში, ლოს-ანჯელესში და მაიამიში (ფლორიდა, აშშ). ოფიციალური საიტი